RKP:n puheenjohtaja Carl Haglund ehdottaa Suomeen minityömallia työllistymisen tueksi.

Rane Aunimo

– Huomenna sunnuntaina vietämme vappua synkissä merkeissä. Maaliskuun työttömyysaste oli 10,1 %, ja vaikka havaittavissa on merkkejä paremmasta, moni suomalainen on yhä vailla työtä.

Haglundin mukaan työn juhlan kynnyksellä hallituksen on otettava kaikki mahdolliset keinot käyttöön työllisyystilanteen parantamiseksi. RKP:n ratkaisu on järjestelmä, jossa työnantajamaksuja ei tarvitse maksaa alle 30-vuotisten nuorten kohdalla, jossa alle 30-vuotiaat voisivat ansaita esimerkiksi 500 euroa kuukaudessa ilman, että tuet vähenisivät, tai jossa valtio subventoisi tämän ryhmän palkkoja.

– Suosittelemme hallitukselle Saksan mallin kaltaisen Suomen työmarkkinoille räätälöidyn minityömallin selvittämistä. Tavoitteena olisi etenkin alle 30-vuotiaiden työnsaannin mahdollisuuksien parantaminen. Työnantajat maksaisivat pienempiä työnantajamaksuja nuoren henkilön palkatessaan. Järjestelmä voitaisiin integroida Sanssi-korttiin ja samalla byrokratia vähenisi huomattavasti.